Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 1081/05/4403	Nitra, 10.4.2012
EEČ : 2-32-63-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 3 písmeno ,1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Nitra
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
za trestný čin podvodu podľa § 250 odsek 1, odsek 3 Trestného zákona (v znení zákona č. 140/1961 Zb.), ktorého sa dopustil na tom skutkovom základe, že dňa 02.07.2005 predložil na Notárskom úrade XXXXX v Nitre na Kupeckej ulici 16 čestné prehlásenie zo dňa 18.01.2005, v ktorom mal XXXXX, ako jeden zo spoluvlastníkov nižšie uvedených nehnuteľností prehlásiť, že XXXXX je od roku 1984 užívateľom nehnuteľností ležiacich v katastrálnom území Hosťová, zapísaných na LV č. 117 ako parc. č. 173/1 - zastavaná plocha s domom č. 83 o výmere 1627 m2, parc. č. 173/2 - záhrada o výmere 749 m2 a na LV č. 309 ako parc. č. 174/1 - záhrada o výmere 667 m2, parc. č. 174/2 - záhrada o výmere 667 m2, pričom však bolo zistené, že podpis XXXXX na tomto čestnom prehlásení bol sfalšovaný, následne na základe tohto predloženého čestného prehlásenia a ďalších zákonom požadovaných dokladov bolo notárkou XXXXX pod č. N 27/2005 vydané osvedčenie o vydržaní vlastníckeho práva k predmetným nehnuteľnostiam v prospech XXXXX v zmysle § 134 Občianskeho zákonníka a XXXXX takto získané nehnuteľnosti odpredal tretej osobe, čím spôsobil XXXXX škodu vo výške 225.000,- Sk (7.468,63,- Eur),

Právna veta:
lebo je trestné stíhanie neprípustné podľa § 9 odsek 1 písmeno d.
Odôvodnenie:
Vyšetrovateľ Okresného riaditeľstva Policajného zboru, Úradu justičnej a kriminálnej polície Nitra uznesením sp. zn. ORP-1152/OEK-NR-2005  zo dňa 21.10.2005 podľa § 160 odsek 1 Trestného poriadku (v znení zákona č. 141/1961 Zb.) začal trestné stíhanie a uznesením rovnakej spisovej značky zo dňa 13.09.2007 podľa § 163 odsek 1 Trestného poriadku (v znení zákona č. 141/1961 Zb.) vzniesol obvinenie XXXXX za trestný čin podvodu podľa § 250 odsek 1, odsek 3 Trestného zákona (v znení zákona č. 140/1961 Zb.) na skutkovom základe opísanom vo výroku tohto uznesenia a po vykonanom vyšetrovaní predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno d) Trestného poriadku s poukazom na ustanovenie § 9 odsek 1 písmeno d) Trestného poriadku, pretože obvinený XXXXX zomrel.
Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.
Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
Preskúmaním vyšetrovacieho spisu som zistila, že na č.l. 312 sa nachádza úmrtný list knihy úmrtí matričného úradu Levice zväzok 39, ročník 2011, strana 61, poradové číslo 696, podľa ktorého XXXXX zomrel dňa 24.12.2011 v Leviciach. 
S poukazom na túto skutočnosť a citované zákonné ustanovenia som rozhodla tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka